open-index/open-wikipedia-markdown huggingface dataset:
Medium formaat

thumb|260px|Gewilde voorbeelde van mediumformaatfilmkameras.
**Medium formaat** of **mediumformaat** het tradisioneel verwys na ’n filmformaat in fotografie en verwante kameras en toerusting wat film gebruik. Deesdae verwys die term na film- én digitale kameras wat beelde opneem op media groter as die 24&nbsp;x&nbsp;36&nbsp;mm wat in 35 mm-fotografie gebruik word, maar kleiner as 100&nbsp;x&nbsp;130&nbsp;mm (wat as grootformaatfotografie beskou word).

In digitale fotografie verwys medium formaat óf na kameras wat aangepas is vanaf mediumformaatkameras van filmfotografie óf na kameras wat sensors gebruik wat groter is as dié van ’n 35&nbsp;mm-filmraam. Sommige voordele van digitale mediumformaatkameras sluit in sensors met hoër resolusie, beter laeligvermoë in vergelyking met tradisionele 35&nbsp;mm- digitale enkellensreflekskameras (DSLR-kameras) en ’n wyer dinamiese omvang.

## Kenmerke
[260px|thumb|’n Groottevergelyking tussen mediumformaat- (links) en [35&nbsp;mm-film. Mediumformaatfilm het nie die gaatjies van 35&nbsp;mm-film nie.]]

Mediumformaatkameras wat sedert die 1950’s vervaardig is, is oor die algemeen minder outomaties as kleiner kameras van dieselfde tyd. Outofokus het byvoorbeeld in 1977 in 35&nbsp;mm-kameras beskikbaar geword, maar eers in die laat 1990’s in mediumformaatkameras. Ook die Pentax 645Z gebruik ’n 51MP CMOS-sensor.

Fujifilm het sy GFX-reeks van digitale mediumformaatkameras begin met die bekendstelling van die 50MP GFX 50S-model in Januarie 2017, en het sedert middel 2024 sewe kameras in die GFX-reeks.

## Verwysings
## Skakels
Stavros Halkias

**Stavros Emmanuel Halkias** (gebore 11 Februarie 1989), ook bekend as **Stavvy**, is 'n Amerikaanse skerpskertser, skrywer, akteur en potgooi-gasheer. Aktief sedert die vroeë 2010's, is hy 'n nasionaal toerende komediant wat bekend geword het as 'n stigters-mede-aanbieder van die podsending *Cum Town*. Vanaf 2024 speel hy saam in die Netflix komediereeks *Tires*.

## Vroeë lewe
Halkias is gebore in Baltimore, Maryland, aan Griekse immigrantouers ('n Macedoniese moeder en Atheense vader) en het die Baltimore Polytechnic Institute bygewoon, 'n openbare hoërskool waar hy Amerikaanse voetbal gespeel het. Hy het die Universiteit van Maryland, Baltimore County, bygewoon en as 'n intern vir Marc Steiner se Sentrum vir Opkomende Media gewerk. 

## Loopbaan
Halkias het komedie begin opvoer terwyl hy UMBC bygewoon het, waar hy 'n maandelikse komedie-vertoning aangebied het. Gedurende hierdie tydperk was hy aktief in die groter Maryland-, Washington, D.C.- en Virginia-gebiede en is in 2012 as Baltimore se Nuwe Komediant van die Jaar aangewys.

Hy het later na New York Stad verhuis, waar hy sedertdien talle radio- en podsendinggasverskynings gemaak het, veral as mede-aanbieder van en geskryf en opgetree het op Adult Swim.

Halkias is bekend vir die podsending *Cum Town*, wat hy saam met Nick Mullen en Adam Friedland aangebied het van 2016 tot sy vertrek in 2022. Hy het ook van 2020 tot 2021 'n Twitch-reeks "Stavvy Solves Your Problems" aangebied. In 2022 het hierdie reeks ontwikkel in die podsending ''Stavvy's World*.

In 2022 het Halkias sy eerste komedie-spesiale program, *Live At The Lodge Room*, op sy YouTube-kanaal vrygestel, wat binne drie weke 2 miljoen kyke bereik het. Sy tweede spesiale program, *Stavros Halkias: Fat Rascal'', is in Desember 2023 op Netflix vrygestel.

### Politieke oortuigings 
In 2025 het Halkias in 'n video saam met Zohran Mamdani verskyn om laasgenoemde se veldtog in die Demokratiese burgemeestersverkiesing in New York Stad in 2025 te bevorder, wat Mamdani later gewen het.

## Werke 
### Film 
### Televisie 
### Komedie 
### Podsendings 
## Verwysings 
## Eksterne skakels
* 
*
Grewia subspathulata

Die **valsvaalrosyntjie** (*Grewia subspathulata*) is 'n struik of 'n boom wat deel is van die Malvaceae familie. Die spesie is inheems aan Botswana, Eswatini, Malawi, Namibië, Suid-Afrika, Zambië en Zimbabwe. In Suid-Afrika kom die plant in Gauteng, KwaZulu-Natal, Limpopo, Mpumalanga en die Noordwes voor. Die spesie blom van Oktober tot April.

Die boom se FSA-nommer is 463.8.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World Online
* Biodiversityadvisor
Grewia tannifera

***Grewia tannifera*** is 'n boom wat deel is van die Malvaceae familie. Die spesie is endemies aan Madagaskar.

## Bron 
* Plants of the World Online
Philipp Melanchthon

duimnael|Philipp Melanchthon
**Philipp Melanchthon** (16 Februarie 1497 – 19 April 1560) was 'n leidende Protestantse hervormer. Hy het noue bande met Martin Luther gehad, en was na Luther se dood sy teologiese opvolger. Melanchthon het aan teologiese besprekings en onderhandelinge deelgeneem en gehelp om ooreenkomste oor sleutelkwessies te bemiddel. Hy was verantwoordelik vir die integrasie van humanistiese idees in die Protestantse beweging en het navorsing in oorspronklike klassieke en Bybelse tale bevorder. Hy was berymer van Latynse liedere, en was die spreker by Luther se begrafnis. Danksy sy vernuwing van Duitse onderwys en teologie, het hy die blywende bynaam "praeceptor Germaniae", d.i. onderwyser van Duitsland, op homself gevestig. 

## Vroeë lewe en opvoeding
Hy is in Bretten naby Karlsruhe gebore, die seun van die wapenverskaffer en wapensmid Georg Schwarzerdt. Reeds deur sy naamsverandering herken mens sy voorkeur vir ou tale, want Melanchthon is die Griekse weergawe van sy familienaam *Schwarzerdt*.

## Loopbaan
Sedert 1518 was hy professor in Grieks, en later in teologie aan die Universiteit Wittenberg. By die reformasie het hy Luther getrou bygestaan, en was opsteller van die Augsburgse Beleidenis in 1530. Hierdie belangrike dokument is aan Karel V, die Heilige Romeinse Keiser, voorgelê en bly die fundamentele geloofsverklaring vir Lutherane wêreldwyd.

Benewens hierdie fundamentele dokument van Lutheranisme was hy reeds die skrywer van *Loci Communes*, die eerste sistematiese Protestantse teologie. Hierdie verhandeling van 1521 het die kernleerstellings van die nuwe beweging uiteengesit. Hy was 'n belangrike Bybelgeleerde en word as die skrywer van die eerste Protestantse kommentare oor die Nuwe Testament erken. In samewerking met Luther het hy aan Bybelvertalings gewerk, en die twee Makkabeërboeke in Luther se Bybel word as sy werk beskou.

As humanis voor en tydens die Hervorming, het hy humanistiese metodes en onderwerpe soos grammatika, logika en geskiedenis in die Protestantse teologie geïntegreer. Melanchthon was instrumenteel in die transformasie van die Duitse onderwysstelsel deur nuwe teologiese kurrikulums te ontwikkel en nuwe skole te stig.

Melanchthon is op 19 April 1560 dood verklaar. Sy liggaam is langs Luther s'n in die Kasteelkerk in Wittenberg begrawe. In Melanchthon se laaste oomblikke het hy hom steeds oor die verlate toestand van die kerk bekommer. Hy het voortdurend gebid en na skrifgedeeltes geluister.

## Verwysings
Erythrococca fischeri

***Erythrococca fischeri*** is 'n struik of 'n boom wat deel van die Euphorbiaceae familie is. Die spesie is inheems aan die Burundi, Kenia, Rwanda, Tanzanië en Uganda.

## Sien ook 
* Alfabetiese lys van Suid-Afrikaanse bome

## Bronnelys 
* Plants of the World
Venezolaanse nasionale sokkerspan

Die **Venezolaanse nasionale sokkerspan** (Spaans: *Selección de fútbol de Venezuela*) verteenwoordig Venezuela in internasionale sokker en word beheer deur die Venezolaanse Sokkerfederasie (*Federación Venezolana de Fútbol* – FVF). Die span staan bekend as La Vinotinto weens hul wynrooi spantruie. Venezuela is die enigste CONMEBOL-lid wat nog nie vir ’n FIFA-wêreldbeker gekwalifiseer het nie, maar hul prestasies het die afgelope dekades verbeter. Die span neem gereeld deel aan die Copa América en het in 2011 hul beste vertoning gelewer deur die halfeindronde te bereik. Venezuela se belangrikste sokkermededingers sluit in Colombia en Ecuador. Sokker het oor die jare in Venezuela gewild geword, hoewel bofbal steeds die dominante sport in die land is.

## Verwysings
## Eksterne skakels
Oh Schucks....It's Schuster!

'''''Oh Schucks....It's Schuster!''''' is 'n Suid-Afrikaanse komedie rolprent uit 1989 en deur een van Suid-Afrika se versteekte kamera (*"candid camera"*) konings, Leon Schuster. Die rolprent is opgevolg met *Oh Schucks..!* *Here Comes Untag,* wat die losstaande poets-styl sketse van ''Oh Schucks....It's Schuster!'' met 'n meer narratiewe storielyn uitgebou het.

## Tema 
In 'n reeks kort sketse gebruik Leon Schuster versteekte kamera en verskeie vermommings om die algemene publiek van Suid-Afrika te vermaak. Die sketse is klaarblyklik nie volgens 'n draaiboek opgevoer nie, maar probeer ongeveinsde, natuurlike reaksies van mense uitbeeld, en sluit in: 

* Die springende telefoon.
* Die slang in die koffer (wat in sy latere film *Mr Bones* gebruik is).
* Die Radio Jakaranda -uitsending wat weier om te doen wat die vervaardiger wil hê.

## Rolverdeling 
* Leon Schuster
* Mike Van Der Berg
* Eddie Eckstein
* Ruda Landman
* Derek Watts
* Trudie Sloane
* Org Klein
* Hugo Taljaard
* Dawie Van Heerden
* Theo Conradie
* Frik Pieterse

## Verwysings
South Park

***South Park*** is 'n Amerikaanse geanimeerde sitkom geskep deur Trey Parker en Matt Stone vir Comedy Central. Die reeks draai om vier seuns – Stan Marsh, Kyle Broflovski, Eric Cartman en Kenny McCormick – en hul avonture in en om die titeldorp Colorado *South Park* met baie herhalende karakters. Die reeks het berug geword vir hul gebruik van vloekwoorde en galgehumor, surrealistiese humor wat 'n wye reeks onderwerpe satireer.

## Verwysings
Alan Shearer

**Alan Shearer** (gebore 13 Augustus 1970) is ’n Engelse sokkerontleder en voormalige professionele speler wat as ’n aanvaller gespeel het. Hy word wyd beskou as een van die beste aanvallers van alle tye en een van die grootste spelers in die geskiedenis van die Premier League sedert die stigting daarvan in 1992, en hy is die liga se rekorddoelskieter met 260 doele. Hy is in 1994 deur die ''Football Writers' Association* as Speler van die Jaar aangewys en het in 1995 die *Professional Footballers' Association* se Speler van die Jaar-toekenning gewen. In 1996 het hy derde geëindig in beide die *Ballon d'Or* en *FIFA World Player of the Year*-toekennings. In 2004 is hy deur Pelé in die FIFA 100-lis van die wêreld se grootste lewende spelers gelys. Shearer was een van die eerste twee spelers wat in 2021 in die *Premier League Hall of Fame* opgeneem is.

Shearer het sy hele loopbaan op die hoogste vlak van Engelse sokker gespeel. Hy het sy loopbaan in 1988 by Southampton begin voordat hy in 1992 na Blackburn Rovers verhuis het, waar hy homself gevestig het as een van die mees produktiewe doelskieters in Europa en die Premier League van 1994/95 gewen het. In die somer van 1996 het hy by sy tuisdorpklub Newcastle United aangesluit vir ’n destydse wêreldrekordsom van £15 miljoen, en in sy eerste seisoen het hy sy derde agtereenvolgende *Premier League Golden Boot* gewen. Hy het in die eindstryde van die FA-beker 1998 en 1999 gespeel, met hom as kaptein in laasgenoemde, en het uiteindelik die klub se topskieter aller tye geword. Hy het aan die einde van die 2005/06-seisoen afgetree.

Vir die Engelse nasionale span het Shearer 63 keer verskyn en 30 doele geskop. Die Europese Kampioenskap op tuisgrond in 1996 was sy grootste sukses op internasionale vlak; Engeland het die halfeindrondte bereik, en Shearer is met die *UEFA Euro Golden Boot* bekroon en in die Span van die Toernooi opgeneem. Hy het daarna as kaptein van Engeland opgetree tydens die Wêreldbekertoernooi in 1998 en die Europese Kampioenskap in 2000, en het daarna van internasionale sokker afgetree.

Sedert sy aftrede as speler in 2006, werk Shearer as televisieontleder vir die BBC.

Shearer is in 2001 in die *Queen’s Birthday Honours* tot Offisier van die Orde van die Britse Ryk (OBE) benoem, en in 2016 in die *Birthday Honours'' tot Bevelvoerder van die Orde van die Britse Ryk (CBE) bevorder vir sy liefdadigheidswerk en gemeenskapsdiens in Noordoos-Engeland.

## Verwysings
Grewia herbacea

***Grewia herbacea*** is 'n struik wat deel is van die Malvaceae familie. Die plant is inheems aan Angola, Demokratiese Republiek die Kongo, Malawi, Mosambiek, Tanzanië, Zambië en Zimbabwe.

## Bron 
* Plants of the World Online
Citrusdal-lemoenboom

Die **Citrusdal-lemoenboom** op ‘n plaas in die omgewing van Citrusdal is tot gedenkwaardigheid verklaar.

Hierdie boom staan by 32° 26′ 25″ suid, 18° 58′ 23″ oos op die plaas Groot-Heksrivier.

In Junie 1654 het die eerste sitrusbome in Kaapstad met die skip *Tulp* vanaf St. Helena aangekom. Hulle is in die Kompanjiestuin aangeplant en in Julie 1661 het Jan van Riebeeck die eerste vrugte van hierdie bome geëet. Kort daarna was daar al meer as ‘n 1000 bome en is van die oortollige bome in die vallei van die Olifantsrivier aangeplant. Een van hierdie oorspronklike bome geplant in 1777 dra nou nog lemoene en is tot natuurmonument verklaar.

## Lees ook
*Kampioenboom

## Verwysings
Grewia hispidissima

***Grewia hispidissima*** is 'n boom wat deel is van die Malvaceae familie. Die spesie is endemies aan Madagaskar.

## Bron 
* Plants of the World Online
Roger Hunt

**Roger Hunt** (20 Julie 1938 – 27 September 2021) was ’n Engelse sokkerspeler wat as ’n aanvaller gespeel het. Hy het van 1958 tot 1969 vir Liverpool gespeel en 286 doele aangeteken, waarvan 244 in ligawedstryde was, wat steeds ’n klubrekord is. Onder afrigter Bill Shankly het hy twee ligatitels en die FA-beker gewen, en in 1964 het hy die eerste doel geskiet wat ooit op die BBC-program *Match of the Day* gewys is. 

Hy was baie gewild onder Liverpool-ondersteuners, wat hom met respek “Sir Roger” genoem het, en hy is in 2006 in die Engelse Sokker-Eeresaal opgeneem. Internasionaal het Hunt 34 keer vir Engeland gespeel en 18 doele aangeteken. Hy was deel van die span wat die 1966-Wêreldbeker gewen het, en het al ses wedstryde gespeel en drie doele aangeteken tydens die toernooi. Ná sy sokkerloopbaan het hy saam met sy broer in hul gesinsvragmotorbesigheid gewerk. In 2000 is hy met ’n MBE-toekenning vereer vir sy bydrae tot sokker. Hy is in 2021 oorlede op die ouderdom van 83 jaar, en sy begrafnis is in die Liverpool-katedraal gehou.

## Verwysings
Phillip Henn

**Christopher Phillip Henn** (21 November 1961 - 5 November 2025)

## Loopbaan 
Henn was in die vroeë 1980's persfotograaf vir *Rapport*.

## Verwysings 
## Eksterne skakels 
*
Lys van stigters van godsdienstige tradisies

Hierdie lys is 'n lys van historiese figure wat gekrediteer word met die stigting van godsdienste of godsdienstige filosofieë, of wat ouer bekende godsdienstige tradisies gekodifiseer het. Die lys sluit diegene in wat 'n spesifieke hoof denominasie binne 'n groter godsdiens gestig het.

## Legendaries/semi-histories
## Antieke (voor 500 n.C.) 
## Middeleeuse tot Vroegmoderne (500–1800 n.C.) 
## Nuwe godsdienstige bewegings (na 1800) 
## Notas
## Verwysings
Wiskundige analise

wat uit 'n differensiaalvergelyking ontstaan. Differensiaalvergelykings is 'n belangrike area van wiskundige analise met baie toepassings in wiskunde en ingenieurswese.]]

**Analise** is die vertakking van wiskunde wat met kontinue funksies, limiete, en verwante teorieë, soos differensiasie, integrasie, maat, oneindige rye, reekse, en analitiese funksies te doen het.

Hierdie teorieë word gewoonlik in die konteks van reële en komplekse getalle en funksies bestudeer. Analise het ontwikkel uit calculus, wat betrekking het tot eenvoudige begrippe en tegnieke van analise.

Analise kan van meetkunde onderskei word; dit kan egter toegepas word op enige ruimte van wiskundige voorwerpe wat 'n definisie van nabyheid ('n topologiese ruimte) of spesifieke afstande tussen voorwerpe ('n metriese ruimte) het.

## Verwysings
Elena Nurgalieva

duimnael|160px|Elena Nurgalieva hardloop voor in die Comrades-wedloop van 2012
**Elena Leonidovna Nurgalieva** (Russies: Елена Леонидовна Нургалиева; gebore 9 Januarie 1976 in Kujeda, Perm Krai) is 'n Russiese maraton- en ultramaraton-hardloper.

Haar eerste groot sukses was in 2003 by die Russiese kampioenskap in die 100&nbsp;km-padwedloop, waar sy tweede geëindig het in 7:31:14, met dieselfde tyd as haar tweelingsuster Olesya, wat derde geëindig het. Kort daarna het die identiese tweeling aan die Comrades-maraton deelgeneem: Elena het voor Olesya geëindig en gewen. By die Podgorica-maraton het Olesya weer voor Elena gewen.

Die volgende jaar het Elena die Twee Oseane-maraton, die ander groot Suid-Afrikaanse ultrawedloop, weer voor haar suster gewen. Daar was nog twee dubbele oorwinnings hierdie seisoen: by die Comrades-maraton het Elena haar titel verdedig met 'n baanrekord vir die opwaartse roete, terwyl Olesya vierde geëindig het, en by die Frankfurt-maraton was daar 'n dubbele oorwinning, waarin Olesya 'n sekonde voor Elena geëindig het, toe sy haar persoonlike rekord van 2:29:49 opgestel het.

In 2005 was daar weer 'n dubbele oorwinning by die Twee Oseane-maraton in die volgorde Elena voor Olesya, terwyl Elena in die Comrades-maraton derde geëindig het, een plek agter haar suster. Aan die einde van die seisoen het Elena vierde geëindig in die Honolulu-maraton agter die seëvierende Olesya.

In die 2006-seisoen neem Elena slegs aan die Suid-Afrikaanse ultramaratons deel, terwyl Olesya haarself tot die korter maratonafstande beperk het. Sy eindig tweede in die Twee Oseane-maraton en stel by die Comrades-maraton 'n baanrekord op vir die *opwedloop*.

## Persoonlike lewe 
Elena Nurgalieva woon in Perm en word afgerig deur Elena Popova. Sy is ongetroud.

## Maratonstatistiek 
* Elena Nurgalieva het die Comrades-maraton altesaam agt keer gewen en ook 13 goue medaljes verower.

## Verwysings
Huismuis

Die **huismuis** (*Mus musculus*) is 'n klein soogdier van die knaagdierfamilie Muridae, kenmerkend met 'n puntige snoet, groot ronde ore en 'n lang en amper haarlose stert. Dit is een van die volopste spesies van die genus *Mus*. Alhoewel dit 'n wilde dier is, het die huismuis aansienlik baat gevind by die assosiasie met menslike bewoning, tot die punt dat werklik wilde populasies aansienlik minder algemeen is as die sinantropiese populasies naby menslike aktiwiteit.

Die huismuis is mak gemaak as die troeteldier- of spogmuis, en as die laboratoriummuis, wat een van die belangrikste modelorganismes in biologie en medisyne is. Die volledige muisverwysingsgenoom is in 2002 gesekwensieer.

## Verwysings 
## Eksterns skakels 
*
Irma Stern-museum

Die **Irma Stern-museum** was 'n Suid-Afrikaanse museum gewy aan die lewe en werk van Irma Stern en die kunstenaars wat met haar geassosieer is.

Die Kaapstad Erfenisstigting het op 30 Oktober 2025 bekend gemaak dat die museum sluit. Die kunsversameling wat in die museum was, sal na die Universiteit Kaapstad verskuif word.

## Geskiedenis
Die huis dateer uit 1842, maar is in 1906 opgegegradeer. Stern het in 1927 ingetrek en daar gewoon tot haar afsterwe in 1966.

Die Irma Stern Museum is in Julie 1972 gestig en gehuisves in Irma se huis bekend as "The Firs" in Rosebank, Kaapstad. In haar testament het Irma Stern haar versamelings aan 'n trustfonds nagelaat vir die bevordering van die Beeldende Kunste. Dit is die basis vir die museum se skepping sodat hierdie versamelings bydra tot die bevordering van die kunste. Sommige kamers in die museum bly grootliks soos Irma dit sou wou hê, insluitend haar ateljee waar haar kwaste, esel, lappe en skilderjas gehou word, net soos sy dit agtergelaat het.
Ander kamers bied tydelike uitstallings aan, soos dié vir Jo Ractliffe (1998), Esther Mahlangu (2003 en 2015) en Georgina Gratrix in 2021, wat gebruik maak van die Irma Stern-museum se fondse om kuns en kultuur uit te lig en daarmee te kommunikeer.

Die museum het op 31 Oktober 2025 gesluit.

## Eienaars
Die Irma Stern-museum, gestig kragtens Irma Stern se testament, het 'n versameling wat besit word deur die Irma Stern Trust, terwyl die museum deur die Universiteit van Kaapstad namens die Trustees van die Irma Stern Trust geadministreer word.

## Tuin
Die Tuin, met die bynaam "Die Geheime Tuin", is 'n oase op die Universiteit van Kaapstad se kampus. Studente, personeel en besoekers word genooi om vergaderings te hou te midde van die welige plante en blomme. Die tuin bevat *Magnolia grandiflora* aan die noordelike punt van die tuin en Norfolk-eiland-denne aan die suidelike punt, omring deur *Phoenix Reclinata*.

## Die Museum
Sy was minder bekend gedurende haar leeftyd, maar het 'n ryk kunserfenis nagelaat wat in haar huis in Kaapstad bewaar is. Dit bevat haar eie versameling en voorwerpe wat sy tydens haar reise in Europa en Afrika verkry het. Die museum het gereeld uitstallings van kontemporêre Suid-Afrikaanse kunstenaars aangebied.

## Verwysings
Patti Smith

**Patricia Lee Smith** (gebore 30 Desember 1946) is 'n Amerikaanse sanger, digter, skrywer en fotograaf. Haar debuutalbum "Horses" uit 1975 het haar 'n invloedryke lid van die punkrock-beweging in New York Stad gemaak. Smith het rockmusiek en poësie in haar werk saamgesmelt. In 1978 het haar bekendste liedjie, "Because the Night", wat sy saam met Bruce Springsteen geskryf het, nommer 13 op die *Billboard* Hot 100-trefferlys bereik. en nommer vyf op die UK Singles Chart.

## Verwysings
Falun Gong

duimnael|Falun Gong embleem.
**Falun Gong**, ook genoem **Falun Dafa**, is 'n nuwe godsdienstige beweging, wat deur sy leier Li Hongzhi inChina in die vroeë 1990's gestig is. Falun Gong het sy wêreldwye hoofkwartier in Dragon Springs, 'n kompleks van 173 hektaar (427 akker) in Deerpark, New York, Verenigde State, naby die woning van Li.

Falun Gong het in 1992 uit die *qigong*-beweging in China ontstaan, en meditasie, qigong-oefeninge en morele leringe wat in Boeddhistiese en Taoïstiese tradisies gewortel is, gekombineer. Alhoewel dit deur sommige regeringsagentskappe ondersteun is, het Falun Gong se vinnige groei en onafhanklikheid van staatsbeheer daartoe gelei dat verskeie topamptenare dit as 'n bedreiging beskou het, wat gelei het tot periodieke dade van teistering in die laat 1990's.  Op 25 April 1999 het meer as 10 000 Falun Gong-praktisyns vreedsaam buite die sentrale regeringskompleks in Beijing vergader, op soek na amptelike erkenning van die reg om hul geloof sonder inmenging te beoefen.

In Julie 1999 het die regering van China 'n verbod op Falun Gong ingestel en dit as 'n "onwettige organisasie" gekategoriseer. Massa-arrestasies, wydverspreide marteling en misbruik het gevolg. In 2008 het Amerikaanse regeringsverslae ramings aangehaal dat soveel as die helfte van China se arbeidskampbevolking uit Falun Gong-praktisyns bestaan het. In 2009 het menseregtegroepe beraam dat ten minste 2 000 Falun Gong-praktisyns teen daardie tyd aan vervolging gesterf het. 'n Verslag van die Amerikaanse Departement van Buitelandse Sake in 2022 oor godsdiensvryheid in China het verklaar dat "Falun Gong-praktisyns maatskaplike diskriminasie in indiensneming, behuising en sakegeleenthede gerapporteer het". Volgens dieselfde verslag: "Voor die regering se verbod op Falun Gong in 1999 het die regering [van China] beraam dat daar 70 miljoen aanhangers was. Falun Gong-bronne beweer dat tientalle miljoene steeds privaat praktiseer, en Freedom House skat dat daar tussen 7 en 20 miljoen praktisyns is."

Onder leiding van Li Hongzhi, wat deur aanhangers as 'n goddelike figuur beskou word, bedryf Falun Gong-praktisyns 'n verskeidenheid organisasies in die Verenigde State en elders, insluitend die dansgroep Shen Yun.  Hulle is bekend vir hul teenkanting teen die regerende Kommunistiese Party van China (KPC), wat anti-evolusionêre sienings, teenkanting teen homoseksualiteit en feminisme, en verwerping van moderne medisyne, onder andere sienings wat as "ultra-konserwatief" beskryf word.

Die Falun Gong bedryf ook die Epoch Media Group, wat bekend is vir sy filiale, New Tang Dynasty Television en *The Epoch Times*-koerant. Laasgenoemde is breedweg bekend as 'n polities verregse publikasie. media-entiteit, en dit het aansienlike aandag in die Verenigde State gekry vir die bevordering van samesweringsteorieë, soos QAnon en anti-entstof waninligting, en die vervaardiging van advertensies vir die Amerikaanse president Donald Trump. Dit het ook aandag in Europa getrek vir die bevordering van verregse politici, hoofsaaklik in Frankryk en Duitsland.

## Verwysings 
## Bronnelys
* 
* 
* 
*
Vaskulêre siekte

duimnael|Are en slagare

**Vaskulêre siekte** is 'n klas siektes van die vate van die bloedsomloopstelsel in die liggaam, insluitend bloedvate – die slagare en are, en die limfatiese vate. Vaskulêre siekte is 'n subgroep van kardiovaskulêre siekte. Versteurings in hierdie groot netwerk van bloed- en limfvate kan 'n reeks gesondheidsprobleme veroorsaak wat soms ernstig en dodelik kan word. Koronêre hartsiekte is byvoorbeeld die hoofoorsaak van dood vir mans en vroue in die Verenigde State.

## Verwysings 
## Bronnelys 
*
Grewia barteri

***Grewia barteri*** is 'n struik wat deel is van die *Malvaceae* familie. Die spesie is inheems aan Benin, Burkina Faso, Ghana, Guinee, Kameroen, Mali, Nigerië, Senegal, Soedan, Suid-Soedan, Togo en Tsjad.

## Bron 
* Plants of the World Online
Grewia botryantha

***Grewia botryantha*** is 'n boom wat deel is van die Malvaceae familie. Die spesie is inheems aan Madagaskar en Mayotte wat deel van die Comore-eilande is.

## Bron 
* Plants of the World Online
Grewia brunnea

***Grewia brunnea*** is 'n struik wat deel is van die Malvaceae familie. Die spesie is inheems aan Gaboen, Kameroen, Liberië, Nigerië, Sentraal-Afrikaanse Republiek en Togo.

## Bron 
* Plants of the World Online
Olesya Nurgalieva

[regs|duimnael|Olesya hardloop in [Pinetown tydens die 2014 Comrades-marathon]]
**Olesya Leonidovna Nurgalieva** (gebore 9 Januarie 1976 in Perm-krai; ) is 'n Russiese ultramaratonatleet wat voorheen gereeld in Suid-Afrika kom hardloop het. Sy het die Twee Oseane-maraton drie keer en die Comrades-maraton twee keer gewen, en saam met haar identiese tweelingsuster Elena Nurgalieva het sy die Comrades en Twee Oseane, Suid-Afrika se belangrikste ultramaratons, van 2003 tot 2014 oorheers.

## Ultramaraton-loopbaan 
Nurgalieva het die 42,2&nbsp;km Honolulu-maraton in 2005 gewen, die 56&nbsp;km Twee Oseane-maraton in 2008, 2010 en 2011, en die Comrades-maraton in 2007 en 2009.

## Verwysings 
## Eksterne skakels 
* Olesya Nurgalieva by *World Athletics*
Respirasie (fisiologie)

:*Vir ander gebruike, sien Respirasie (ondubbelsinnigheid)*
In fisiologie is ** respirasie** 'n proses wat die vervoer van suurstof vanaf die buite-omgewing na liggaamsweefsel en die verwydering van koolstofdioksied met behulp van 'n asemhalingstelsel fasiliteer.

Die fisiologiese definisie van respirasie verskil van die biologiese definisie van sellulêre respirasie, wat verwys na 'n metaboliese proses waardeur 'n organisme energie verkry (in die vorm van ATP en NADPH) deur voedingstowwe te oksideer en afvalprodukte vry te stel. Alhoewel fisiologiese respirasie nodig is om sellulêre respirasie en dus lewe in diere te onderhou, is die prosesse verskillend: sellulêre respirasie vind plaas in individuele selle van die organisme, terwyl fisiologiese respirasie die diffusie en vervoer van metaboliete tussen die organisme en die eksterne omgewing behels.

Gasuitruiling in die long vind plaas deur ventilasie (algemeen genoem asemhaling) en perfusie. Ventilasie verwys na die in-en-uit beweging van lug van die longe en perfusie is die sirkulasie van bloed in die pulmonale haarvatte.

## Galery 

 Image:Surface tension and lung volume.jpg
 Image:Curvon1.jpg
 Image:Curvon2.jpg
 Image:IPP lungs.jpg

## Bronnelys 
* Nelsons VCE Units 1–2 Physical Education. 2010 Cengage Copyright.
* 
* , human biology 146149
* C.Michael Hogan. 2011. *Respiration*. Encyclopedia of Earth. Eds. Mark McGinley and C.J.Cleveland. National Council for Science and the Environment. Washington DC

## Verwysings 
## Eksterne skakels 
* Oorsig by Johns Hopkins University
Respirasie (dubbelsinnig)

**Respirasie** kan verwys na:

## Biologie
* Sellulêre respirasie, die proses waarin voedingstowwe in 'n sel in bruikbare energie omgeskakel word
** Anaërobiese respirasie, sellulêre respirasie sonder suurstof
** Onderhoudsrespirasie, die hoeveelheid sellulêre respirasie wat nodig is vir 'n organisme om homself in 'n konstante toestand te handhaaf
* Respirasie (fisiologie), vervoer van suurstof en koolstofdioksied tussen selle en die eksterne omgewing
** Respiratoriese-stelsel, die anatomiese stelsel van 'n organisme wat vir respirasie gebruik word
** Asemhaling, die deurgang van lug in en uit deur asemhalingsorgane
** Waterrespirasie, diere wat suurstof uit water onttrek
** Kunsmatige respirasie, die simulasie van asemhaling, wat voorsiening maak vir die algehele uitruiling van gasse in die liggaam deur pulmonale ventilasie, eksterne asemhaling en interne asemhaling

## Ekologie 
* Koolstofrespirasie, 'n konsep wat gebruik word om koolstofvloei (as CO2) in die atmosfeer te bereken
* Ekostelselrespirasie, meting van bruto koolstofdioksiedproduksie deur alle organismes in 'n ekosisteem
* Wortelrespirasie, gasuitruiling tussen plantwortels en die atmosfeer
* Fotorespirasie, ensiematiese kombinasie van RuBP met suurstof

## Vermaak 
* "Respiration" (lied), 'n 1999 enkelspeler deur Black Star 
* "Respire" (lied), 'n 2003 lied deur Mickey 3D
* *Respire* (rolprent), 'n 2014 Franse dramarolprent
* *Respiration* (album), 'n 2022 album by Cecil Taylor
As It Is In Life

***As It Is In Life*** is 'n Amerikaanse stilfilm uit 1910. Die film is geregisseer deur D.W. Griffith. Die film is  versprei deur die Biograph Company. Mary Pickford verskyn in die film. 

Die film is bewaar van papierafdrukke van die Biblioteek van die VSA-kongres.

## Storielyn
Die film begin met 'n tussentitel wat sê: "Die ma is weg". Die pa, genaamd George Forrester, werk by 'n duiweplaas. Die dogter is baie eensaam wanneer haar pa werk toe gaan, so George bring sy dogter na sy werk op die plaas. George ontmoet 'n ou geliefde, en hulle herontmoet mekaar. Forrester laat die vrou gaan vir sy dogter, want hy kan nie 'n vrou en kind onderhou nie. Jare gaan verby en die dogter is groot. Sy sê vir haar pa dat sy hom nooit sal verlaat nie. Forrester en sy dogter gaan stap langs die strand en na die plaas waar hy werk. 'n Jong man vang die dogter se oog. Forrester sê vir sy dogter dat sy tussen hom en die jongman moet kies. Sy kies uiteindelik die jongman en hulle trou. George is verbitterd en gaan nie na die troue of besoek die paartjie nie. Die dogter en die jongman kry 'n kind en sy bring dit na haar pa in die hoop dat hy dit sal raaksien. Die pa is verheug om die kind te sien en hy en sy dogter herenig.

## Hoofrolspelers 
* George Nichols as George Forrester
* Gladys Egan
* Mary Pickford
* Marion Leonard
* Charles West

## Verwysings 
## Eksterne skakels 
*
An Assisted Elopement

***An Assisted Elopement*** is 'n Amerikaanse stilfilm uit 1910, vervaardig deur die Thanhouser Company. Die film fokus op Gladys en Charlie wat mekaar op die trein huis toe ontmoet en hulle romanties in mekaar belangstel. Dit blyk dat hul ouers vriende is en wil hê hulle moet trou, wat die verhouding tussen hulle versuur. In 'n plan om hul kinders te laat wegloop, word die vaders bitter vyande in die openbaar en die paartjie loop weg tot hul groot plesier en voorneme. 'n Bestaande film wys steeds verskeie van die rolverdeling, insluitend Frank H. Crane, Violet Heming en Alphonse Ethier. Die film is op 30 Augustus 1910 vrygestel en het 'n wyd nasionale vrystelling beleef. Die film is vermoedelik verlore.

## Storielyn
Daar word vermoed dat die film verlore is aangesien geen bekende oorblywende kopieë van die film bestaan nie. 'n Sinopsis van die film is in *The Moving Picture World* gepubliseer. Dit lui: "Glade en Sears is bure en ou vriende. Glade het 'n dogter, terwyl Sears 'n seun het. Die jongmense het mekaar nog nooit ontmoet nie, aangesien hulle by die skool is terwyl die ou mense hul vriendskap versterk. Aangesien die twee mans aangrensende plekke besit, glo hulle dat die beste ding vir die jonger mense is om te trou. Dus probeer hulle dit bewerkstellig. Gladys Glade en Charlie Sears ontmoet mekaar op die trein terwyl hulle huis toe gaan en begin 'n flirtasie. Miskien sou hulle uiteindelik getrou het as die ou mense nie 'ingegryp' het nie. Soos dit is, verloor hulle alle belangstelling in mekaar. Dan probeer die vaders 'n ander rigting. Hulle besluit om bitter vyande in die openbaar te wees, in die hoop dat die opposisie die kinders bymekaar sal bring. Die nuwe plan werk soos 'n bom, en Gladys en Charlie, wat hul ouers se tekortkominge besef, besluit om weg te loop. Hulle doen dit, tot groot tevredenheid van Glade en Sears."

## Hoofrolspelers 
* Frank H. Crane
* Violet Heming
* Alphonse Ethier

## Verwysings 
## Eksterne skakels 
*
Grewia chalybaea

***Grewia chalybaea*** is 'n rankplant wat deel is van die Malvaceae familie. Die plant is endemies aan Madagaskar.

## Bron 
* Plants of the World Online
The Best Man Wins

***The Best Man Wins*** is 'n Amerikaanse stilfilm uit 1910. Die film is vervaardig deur die Thanhouser Company. Die film vertoon Thanhouser se hoofspelers, Anna Rosemond, Martin Faust, Frank H. Crane en Marie Eline, in 'n drama oor moraliteit. Twee vryers ding mee om Julia Seaton se hand en vra haar op dieselfde dag om te trou, maar sy vra 'n maand om tussen hulle te besluit. Intussen word die kaliber van beide mans getoets wanneer 'n jong meisie, May, haar vra om haar sterwende moeder te help. Die dokter weier om te help, en die prokureur bied sy hulp aan, maar haar moeder sterf gou. Die weeskind word deur die Seaton-familie ingeneem en getuig persoonlik van die karakter van beide mans wanneer Julia Seaton tussen haar vryers moet kies.

Die skrywer, regisseur en kameraman is onbekend. Die film, wat op 14 Mei 1910 vrygestel is, is met meestal positiewe resensies deur kritici ontvang. Daar word vermoed dat die film verlore gegaan het.

## Storielyn
Alhoewel die film vermoedelik verlore is, is 'n oorblywende sinopsis in *The Moving Picture World* gepubliseer. Dit lui: "Julia Seaton, 'n ryk erfgenaam, het twee vryers, dr. John Seymour, 'n welgestelde dokter, en Richard Calhoun, 'n arm prokureur. Hulle vra albei dieselfde aand om te trou, maar hoewel sy geneig is om John te verkies, het Julia nog nie 'n definitiewe keuse gemaak nie, en sê vir albei om oor 'n maand terug te kom vir hul antwoord. Die toneel verskuif na die vuil huis van die skoonmaakster, mev. Smith, wat siek in die bed is en nie in staat is om die huurgeld te verdien nie, en op die punt staan om saam met haar klein dogtertjie May uitgesit te word. Die moeder val flou van swakheid, en May jaag na 'n dokter. Sy sien Seymour se teken in 'n venster en vra hom om haar moeder te help. Dan wys die man sy kaliber. Omdat sy geen geld het nie, wys hy haar weg. Calhoun, die prokureur, ontmoet May, leer van haar benarde situasie, en, hoewel arm, betaal hy die agterstallige huur, en die gesin trek terug in die huis. Maar die ontbering wat sy gely het, was noodlottig vir die moeder, en klein May word as weeskind agtergelaat.

Op haar sterfbed word mev. Smith gevind deur mej. Seaton, wat die armeskwartiere besoek vir liefdadigheidswerk, en met die skoonmaakster se afsterwe, neem die gemeenskapsmeisie die arme klein May aan. Die kind word 'n gelukkige lid van die Seaton-gesin en aan die einde van die maand is sy 'n goeie vriendin van die goedhartige Julia. Aan die einde van 'n maand berei Julia ook voor om te besluit wie haar lewensmaat sal wees, soos belowe. Maar dit is klein May wat werklik besluit. Met die aanskoue van Seymour onthou sy die dokter wat haar weggewys het en verklap hom in sy eie en mej. Julia se gesig. May herken Calhoun as die vriend in nood en sê dit vir mej. Julia. Laasgenoemde voel dat Calhoun 'n ware man is en 'n wonderlike man sou maak, so dit is maklik dat 'die beste man wen'."

## Hoofrolspelers 
* Anna Rosemond as Julia Seaton
* Martin Faust as Dr. John Seymour
* Frank Hall Crane as Richard Calhoun
* Marie Eline as May

## Verwysings 
## Eksterne skakels 
*
Sheila Mabale-Huma

**Sheila Mabale-Huma** is 'n Suid-Afrikaanse politikus wat sedert November 2021 as die uitvoerende burgemeester van die Rustenburg Plaaslike Munisipaliteit dien. Sy het voorheen twee termyne as speaker van die stadsraad gedien, in 2008 en in 2016, onderskeidelik. Mabale-Huma is 'n lid van die African National Congress.
## Tersiêre kwalifikasies 
Mabale-Huma het 'n BA-graad in sielkunde en 'n hoër diploma in onderwys aan die Vista-universiteit behaal en daarna het sy 'n meestersgraad in publieke administrasie van die Universiteit van Pretoria ontvang. 
## Politieke loopbaan
Mabale-Huma is 'n lid van die African National Congress. Sy is in die munisipale verkiesing in Desember 2000 as 'n raadslid van die Rustenburg Plaaslike Munisipaliteit verkies. 

Na die plaaslike verkiesing in Augustus 2016 is Mabale-Huma weer as speaker van die stadsraad verkies. Die Demokratiese Alliansie-koukus in die raad het toe na die hooggeregshof in Mafikeng gegaan om haar verkiesing as speaker te betwis, en Mabale-Huma het toe 'n maand later van die amp bedank.

Mabale-Huma is toe na die plaaslike verkiesing in November 2021 as die uitvoerende burgemeester van die plaaslike munisipaliteit verkies. Sy is die tweede vrou om die amp te beklee.
## Verwysings
Grewia gracillima

Die **silwerhoekstamrosyntjie** (*Grewia gracillima*) is 'n struik wat deel is van die Malvaceae familie. Die spesie is inheems aan Mosambiek, Suid-Afrika en Zimbabwe. In Suid-Afrika kom die struik in Limpopo voor en blom van Januarie tot Februarie.

Die struik se FSA-nommer is 459.4.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World Online
* Biodiversityadvisor
Grewia hispida

***Grewia hispida*** is 'n klein struikie wat deel is van die Malvaceae familie. Die spesie is endemies aan Suid-Afrika en kom in KwaZulu-Natal, Mpumalanga en die Vrystaat voor.

## Galery 

Grewia hispida 2.jpg

## Bronnelys 
* REDLIST Sanbi
* Plants of the World Online
* Biodiversityadvisor
Grewia holstii

***Grewia holstii*** is 'n struik of 'n boom wat deel is van die Malvaceae familie. Die spesie is inheems aan Kenia, Mosambiek, Somalië en Tanzanië.

## Bron 
* Plants of the World Online
Lizaan du Plessis

**Lizaan du Plessis** (gebore 23 Februarie 1986) is ’n voormalige professionele tennisspeler van Suid-Afrika.

Du Plessis is in Somerset-Oos in die Oos-Kaap gebore en het in 2005 haar Fedbeker-debuut vir Suid-Afrika gemaak. Sy het altesaam in tien ontmoetings vir die span gespeel.

Sy het sewe titels op die ITF-vrouetoer gewen — een in enkelspel en ses in dubbels.

By die 2007 All-Africa Spele in Algiers het sy silwermedaljes in beide die enkel- en dubbelafdelings gewen.

Sy is die dogter van die voormalige rugbyspeler Willie du Plessis

## Verwysings
A Christmas Carol

duimnael|regs|Die volledige film.

***A Christmas Carol*** is 'n Amerikaanse stilfilm uit 1910. Die film is geregisseer deur J. Searle Dawley, Charles Kent en Ashley Miller. Die film is vervaardig by Edison Studios in The Bronx in New York Stad. Na die Britse vrystelling van 1901, ''Scrooge, or, Marley's Ghost'', is hierdie Amerikaanse weergawe van Charles Dickens se novelle uit 1843 die tweede oudste oorblywende skermverwerking van die beroemde literêre werk. Dit bevat Marc McDermott as Ebenezer Scrooge en Charles S. Ogle as Bob Cratchit.

## Storielyn
Die dag voor Kersfees weier die gierige Ebenezer Scrooge om tot die Liefdadigheidshulpkomitee by te dra, en verwerp dan sy neef Fred onbeskof wanneer hy Scrooge in sy kantoor besoek. Wanneer Scrooge terugkeer huis toe, sien hy die spook van sy voormalige sakevennoot Jacob Marley, wat hom waarsku oor die straf wat hy in die volgende lewe sal ly as hy nie sy weë verander nie. Daardie nag word Scrooge deur nog drie geeste besoek, wat hom sy verlede, hede en toekoms wys.

## Hoofrolspelers 
* Marc McDermott as Ebenezer Scrooge
* Charles S. Ogle as Bob Cratchit
* William Bechtel
* Viola Dana
* Carey Lee
* Harold M. Shaw as Fred
* Shirley Mason

## Verwysings 
## Eksterne skakels 
*
The Conspiracy of Pontiac

***The Conspiracy of Pontiac*** is 'n Amerikaanse stilfilm uit 1910. Die film is geregisseer deur Sidney Olcott. Die film vervaardig deur die Kalem Company,  met Gene Gauntier, Robert Vignola en Jack J. Clark in die hoofrolle. Dit is 'n verhaal van die Indiaanse oorlog na die verowering van Kanada.

'n Kopie word in die Desmet-versameling by die Eye Film Institute (Amsterdam) gehou.

## Hoofrolspelers 
* Gene Gauntier
* Robert G. Vignola
* Jack J. Clark as Major Gladwynn
* Arthur Donaldson

## Verwysings 
## Eksterne skakels 
*
A Child of the Ghetto

***A Child of the Ghetto*** is 'n Amerikaanse stilfilm uit 1910. Die film is geregisseer deur D.W. Griffith.. Die storie gaan oor 'n naaldwerkster in New York Stad. 

Volgens Richard Brody se *The New Yorker*-artikel "*Babel on the Hudson*", is die protagonis Joods en haar kêrel 'n nie-Jood. Die Nasionale Sentrum vir Joodse Film verklaar dat dit "een van die vroegste films is wat 'n intergeloofsromanse onproblematies behandel."

## Storielyn
Toe Ruth se ma sterf, word die jong vrou heeltemal alleen agtergelaat op die Lower East Side van New York Stad. Haar eienares eis die huur, so sy kry werk by die tweede winkel wat sy probeer, as 'n naaldwerkster. Haar werkgewer se seun steel egter geld uit sy pa se beursie toe die omdraai. Die diefstal word vinnig ontdek, blameer dui seun dit op Ruth. Hy plaas die geld in die bondel klere wat sy herstel het en maak asof hy dit vind. Ruth slaag daarin om weg te hardloop, maar die slagoffer roep  'n polisieman. Die polisieman klop aan Ruth se deur en breek dan in toe sy weier om dit oop te maak. Sy vlug uit die venster en neem 'n trem na die platteland voordat sy flou word.
'n Boer vind haar en neem haar binnetoe, waar sy goed behandel word deur hom en sy vrou. Sy ontmoet 'n jong man wat tot haar aangetrokke is, en haar bui verbeter baie.
Die polisieman gaan visvang. Toe hy water vir koffie gaan haal, ontmoet hy Ruth by die plaas se put. Later besef hy sy is die een wat van diefstal beskuldig word. Die verhouding tussen Ruth en die jongman vorder vinnig; Hulle omhels mekaar, en hy soen haar op die wang voordat hulle hand aan hand wegstap. Die polisieman hervat visvang met 'n glimlag op sy gesig.

## Hoofrolspelers 
* Dorothy West as Ruth
* Kate Bruce
* Dell Henderson
* Charles West
* W. Chrystie Miller
* George Nichols as Quinn
* Henry B. Walthall

## Verwysings 
## Eksterne skakels 
*
Charné Bosman

**Charné Bosman** (gebore 6 November 1975, Malmesbury, Wes-Kaap) is 'n Suid-Afrikaanse langafstand- en maratonatleet wat in 2016 die Comrades-maraton vir vroue gewen het.

## Verwysings 
## Eksterne skakel 
* Charné Bosman op *Worldathletics.org*
Bongmusa Mthembu

**Bongmusa Mthembu** (gebore 27 Junie 1983) is 'n Suid-Afrikaanse ultramaraton-atleet.

Hy is in Bulwer, 'n landelike dorp naby Pietermaritzburg, KwaZulu-Natal, Suid-Afrika gebore.

Na matrikulasie het hy Bulwer verlaat en na Pietermaritzburg verhuis. Hy is as 'n messelaar aangestel. In daardie tyd het hy slegs vir fiksheid gehardloop. In 2004 het hy begin om aan lang wedlope deel te neem en in 2005 het hy die Maritzburg-maraton gewen.

Hy is bekend vir sy prestasies by die Comrades-maraton, wat jaarliks tussen Durban en Pietermaritzburg in Suid-Afrika gehardloop word, waar hy 'n driemalige wenner (2014, 2017 en 2018) en 'n agtmalige goue medaljewenner is, en tussen 2009 en 2019 in die top 10 geëindig het. In 2019 het hy sy wedren-eerbewyse uitgebrei deur die 56 km Twee Oseane-maraton rondom Kaapstad te wen.

Hy het Suid-Afrika ook op die wêreldverhoog verteenwoordig. Mthembu het onderskeidelik 2de en 3de geëindig by die IAU 100&nbsp;km Wêreldkampioenskappe in 2016 en 2018. In 2019 het Mthembu Suid-Afrika verteenwoordig by die IAU 50 km Wêreldkampioenskappe in Brasov, Roemenië, waar hy 7de individueel geëindig het. Die Suid-Afrikaanse span het die goue medalje in spanpunte verower.

## Verwysings
2025 Las Vegas Grand Prix

Die **2025 Formule Een Las Vegas Grand Prix** is op 22 November op die Las Vegas Straatrenbaan in Las Vegas, Verenigde State van Amerika gehou. Dit was die twee-en-twintigste wedren van die kampioenskapseisoen.

## Tydgleuf 
Die wedren oor 50 rondtes het op Saterdag 22 November om 20h00 (plaaslike tyd UTC-08:00; 06h00 SA-tyd) plaasgevind.

## Bande 
Pirelli het die volgende bande aan alle spanne te Las Vegas verskaf:

## Vrye oefening 
### Uitslag  
## Kwalifisering 
***1** Yuki Tsunoda moes vanuit die kuipelaan wegspring omdat daar aan sy motor gewerk is onder Parc fermé toestande.

## Wedren 
### Renuitslag 
 Max Verstappen teken die vinnigste ronde aan.
***1** Kimi Antonelli eindig in die vierde plek, maar kry 'n tydstraf van vyf sekondes vir 'n vals wegsprong.
***2** Lando Norris het die wedren in die tweede plek voltooi, maar is gediskwalifiseer omdat sy McLaren se "plank" oormatige slytasie getoon het.
***3** Oscar Piastri het die wedren in die vyfde plek voltooi, maar is gediskwalifiseer omdat sy McLaren se "plank" oormatige slytasie getoon het.

## Puntestand ná die Grand Prix 
Span McLaren is reeds by die 2025 Singapoerse Grand Prix as die vervaardigerswêreldkampioen gekroon.

### Renjaers 
### Vervaardigers 
## Verwysings
Jérémy Doku

**Jérémy Baffour Doku** (gebore 27 Mei 2002) is ’n Belgiese professionele sokkerspeler wat as ’n vleuelspeler vir die Engelse Premierliga-klub Manchester City en die Belgiese nasionale span speel. Benewens sy spoed, word hy tans beskou as een van die beste dribbelspelers in wêreldsokker.

Doku het eers bekendheid verwerf by Anderlecht as ’n 17-jarige, voordat hy drie jaar by die Ligue 1-klub Rennes deurgebring het. Manchester City het hom in Augustus 2023 vir €65 miljoen aangekoop; hy het die Premierliga-titel in sy debuutseisoen gewen.

Sedert 2020 is Doku ’n gereelde Belgiese internasionale speler. Hy het die land op elke jeugvlak sedert die o/15-span verteenwoordig en het aan die Europese Kampioenskap in 2021, die Wêreldbekertoernooi in 2022 en die Europese Kampioenskap in 2024 deelgeneem.

## Verwysings
Grewia afra

Die **rankrosyntjie** (*Grewia afra*) is 'n rank struik wat deel is van die Malvaceae familie. Die spesie is inheems aan Eswatini, Mosambiek, Suid-Afrika en Zimbabwe. In Suid-Afrika kom die spesie in KwaZulu-Natal, Limpopo en Mpumalanga voor. 

Die spesie se FSA-nommer is 459. en staan ook as die *doringtou* bekend.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World Online
* Biodiversityadvisor
Nico González

**Nicolás González Iglesias** (gebore 3 Januarie 2002), bekend as **Nico**, is ’n Spaanse professionele sokkerspeler wat as ’n verdedigende middelvelder vir Manchester City in die Premierliga speel.

González, oorspronklik van A Coruña in Galisië, het in Barcelona se jeugakademie ontwikkel en sy eerstespan-debuut in 2021 gemaak. Ná ’n uitleenseisoen by Valencia het hy in 2023 by Porto aangesluit, waar hy ’n gereelde speler geword het. In Februarie 2025 het hy na Manchester City verhuis vir ’n berigte bedrag van £50 miljoen en later daardie seisoen sy eerste Premierliga-doel aangeteken.

## Verwysings